**ՏԵՂԵԿԱՆՔ-ԱՄՓՈՓԱԹԵՐԹ**

**«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ** **ՎԵՐԱԲԵՐՅԱԼ**

|  |  |  |
| --- | --- | --- |
| **Առաջարկության հեղինակը, գրության օրը, ամիսը, տարին, գրության համարը** | **Առաջարկության բովանդակությունը** | **Եզրակացություն** |
| ՀՀ վարչապետի աշխատակազմի ֆինանսատնտեսագիտական վարչություն 31․10․2020թ․ թիվ 02/10.20/47770-2020 | Օրենքի նախագծի 1-ին հոդվածով նախատեսվում է Վարչական իրավախախտումների վերաբերյալ Հայաստանի Հանրապետության օրենսգրքի 2442-րդ՝ «Հարկային մարմինները», հոդվածում «16918» թվերը փոխարինել «169.18» թվերով:  Այսինքն, հարկային մարմինների իրավասությաունից հանվում է 16918-րդ՝ «Անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով և ժամկետում չներկայացնելը կամ սխալ կամ կեղծ տվյալներով ներկայացնելը» հոդվածին վերաբերվող վարչական իրավախախտումների վերաբերյալ գործերի քննումը և դրա փոխարեն հարկային մարմինների իրվասությանը վերապահելով 169.18-րդ՝ «Հիմնադրամների կողմից հաշվետվությունը չհրապարակելը կամ թերի հրապարակելը» հոդվածին վերաբերվող վարչական իրավախախտումների վերաբերյալ գործերի քննումը:  Ստացվում է, որ հարկային մարմինները այլևս չեն քննելու անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով և ժամկետում չներկայացնելու կամ սխալ կամ կեղծ տվյալներով ներկայացնելու վերաբերյալ վարչական իրավախախտումների վերաբերյալ գործերը՝ իրենց վերապահված իրավասությունների շրջանակներում:  Օրենքի նախագծից, ինչպես նաև օրենքի նախագծի հիմնավորումից պարզ չէ, թե նշված վարչական իրավախախտումների վերաբերյալ գործերը այսուհետև որ մարմինն է քննելու կամ դրանք քննվելու են ընհանրապես թե ոչ:  Ելնելով վերը նշվածից գտնում ենք, որ օրենքի նախագծում, ինչպես նաև օրենքի նախագծի հիմնավորման մեջ անրաժեշտ է հստակեցումներ կատարել 16918-րդ հոդվածի վարչական իրավախախտումների գործերի քննման վերաբերյալ: | Չի ընդունվել։  Վարչական իրավախախտումների վերաբերյալ ՀՀ օրենսգրքի 2443-րդ հոդվածի համաձայն՝ նույն oրենսգրքի 16918 հոդվածով և 1982. հոդվածի երկրորդ և երրորդ մասերով նախատեսված վարչական իրավախախտումների վերաբերյալ գործերը կենսաթոշակներին վերաբերող իրավախախտումների մասով (բացի հարկային տեսչության մարմինների իրավասությանը վերապահված գործերից) քննելու և վարչական տույժեր նշանակելու իրավունք ունի կենսաթոշակային ապահովության ոլորտում Հայաստանի Հանրապետության կառավարության լիազորած պետական կառավարման մարմնի ղեկավարը կամ տեղակալը կամ տարածքային ստորաբաժանումների ղեկավարները:  Հաշվի առնելով վերոգրյալը՝ հայտնում ենք, որ ՎԻՎ օրենսգրքի 16918-րդ՝ «Անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով և ժամկետում չներկայացնելը կամ սխալ կամ կեղծ տվյալներով ներկայացնելը» հոդվածին վերաբերվող վարչական իրավախախտումների վերաբերյալ գործերը քննվում են ՎԻՎ օրենսգրքի 2443-րդ հոդվածի շրջանակներում։ |